open-index/open-wikipedia-markdown huggingface dataset:
Titus Andronicus

thumb|Titulný list prvého kvatra.

**Titus Andronicus** (celý anglický názov **The Most Lamentable Romaine Tragedie of Titus Andronicus**) je ďalšou z radu rímskych tragédií z pera alžbetínskeho dramatika Williama Shakespearea. Jej vznik sa predpokladá pred rokom 1594. Hra zobrazuje fiktívneho rímskeho generála Tita Andronica a jeho boj s Tamorou, gótskou kráľovnou. Hra je považovaná za Shakespearovu najkrvavejšiu tragédiu, inšpirovanú Senecovými tragédiami.

## Iné projekty

## Externé odkazy
* 

Kategória:Tragédie
Kategória:Divadelné hry Williama Shakespeara
Kategória:Divadelné hry 90. rokov 16. storočia
Elster

**Elster** môže byť:
*rieky v Nemecku, pozri Weiße Elster a Schwarze Elster
*mesto v Nemecku, pozri Elster (mesto)
*glaciál, pozri elster (glaciál)
*osoba:
**Jon Elster, filozof
**Kevin Elster, basketbalista
Vlajka Kuvajtu

thumb|Vlajka Kuvajtu

**Vlajka [[Kuvajt (štát)|Kuvajtu]]** – panarabské farby sú zoradené do troch vodorovných pruhov – zeleného, bieleho a červeného, pri žrdi je čierny lichobežník. 

Symboliku farieb interpretuje oficiálny výklad takto: Biele sú naše činy, čierne sú naše bojiská, zelené sú naše lúky a červená, napojená krvou nepriateľov, je naša budúcnosť. Inokedy sa uvádza, že biela znamená cnosť, čierna piesok zvírený kuvajtskými jazdcami v bojoch za slobodu, zelená pole a červená statočnosť.

Vlajka bola zavedená v roku 1961.

## Iné projekty

Kuvajt (štát)
Kategória:Kuvajt (štát)
Vlajka Laosu

thumb|Vlajka Laosu

**Vlajka [[Laos]]u** bola za štátnu vlajku republiky prijatá po vzniku socialistického štátu v roku 1975. Podkladom bola vlajka koalície Slobodný Laos (*Lao Issara*) z roku 1945, a neskoršieho hnutia *Pathet Lao*.

List vlajky má tri vodorovné pruhy (1:2:1) vo farbách červenej, tmavo modrej a červenej; uprostred širšieho modrého pruhu je biele kruhové pole o priemere rovnom tretine výšky vlajky (zároveň sú to dve tretiny výšky modrého pruhu). Červená farba symbolizuje srdce laoského ľudu a jeho krv preliatu za nezávislosť, modrá jeho blahobyt, biela jasnú budúcnosť krajiny aj spravodlivosť, ktorú jej ľud dosiahol. Biely kruh je zároveň náznakom mesiaca v splne, starého symbolu šťastia a dobra.

Vlajka vznikla už roku 1945, keď bola revolučnými silami vyhlásená nezávislosť Laosu. V roku 1947 však feudálne kráľovstvo prijalo červenú vlajku s troma bielymi slonmi a až roku 1975 sa stala vlajka z roku 1945 oficiálnym štátnym symbolom.

## Galéria

Obrázok:Flag of Laos (1952-1975).svg|Vlajka Laoského kráľovstva (do roku 1975)
Obrázok:Royal Standard of the Kingdom of Laos.svg|Vlajka Laoského kráľovstva
Obrázok:Flag of French Laos.svg|Vlajka Laosu ako francúzskej kolónie


## Iné projekty

Laos
Kategória:Laos
Glibenklamid

**Glibenklamid** je druh lieku.

Mechanizmus účinku v podstate spočíva v senzibilizácii B-buniek voči fyziologickým sekrečným podnetom. Je derivátom sulfonylmočoviny, znižuje v membráne pankreatických buniek schopnosť vedenia kaliových kanálov riadených pôsobením ATP. Kanálové proteíny tak zadržujú kálium v bunkách, takže ich membránový potenciál klesá a táto depolarizácia uľahčuje výdaj inzulínu. Pri predávkovaní hypoglykemický šok.

Kategória:Liečivá
Kategória:ATC A10BB – Sulfónamidy, deriváty močoviny
Zoznam filmových článkov/3

Tento index bol automaticky vygenerovaný podľa tejto kategorizácie. Obsahuje **5** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## 3-
3-iron

## 30
30 prípadov majora Zemana

## 32
322 (film)

## 35
35 mm film

## 3d
3D film

Kategória:Zoznamy filmových článkov
Zoznam psích článkov/T

Tento index bol automaticky vygenerovaný podľa tejto kategorizácie. Obsahuje **9** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## ta
Taliansky chrtíkTatranský durič

## te
TeriérTeriér Jacka Russella

## th
The Intelligence of Dogs

## to
Tosa (pes)Toxokaróza

## tr
Trpasličí pinčTrpasličí pudel

Kategória:Zoznamy psích článkov
Thierry Ascione

**Thierry Ascione** (* 17. január 1981, Villeurbanne, Francúzsko) je súčasný francúzsky profesionálny tenista.

## Externé odkazy

Kategória:Narodenia v 1981
Kategória:Francúzski tenisti
Populačná explózia

**Populačná explózia** - (alebo **demografická explózia**); súčasné rýchle tempo rastu počtu obyvateľstva v rozvojových krajinách (najmä v severnej časti Latinskej Ameriky, v juhozápadnej Ázii a niektorých afrických štátoch); súvisí s výrazným poklesom úmrtnosti (následkom pokroku v zdravotníctve) pri zachovaní tradičnej vysokej pôrodnosti.

## Príčiny populačnej explózie

* zlá sociálna a hospodárska situácia rozvojových krajín
* slabá alebo žiadna informovanosť o antikoncepčných metódach a nepriaznivých dôsledkoch    "premnoženia" populácie v krajinách tretieho sveta
* náboženské zákazy, ktoré nedovoľujú použitie akejkoľvek antikoncepcie
 
## Dôsledky populačnej explózie

* nadmerné a neúmerné využívanie prírodných zdrojov
* nedostatok materiálneho a energetického zabezpečenia pre celú populáciu
* narušenie rovnováhy v prírode
* nedostatok potravy, hlad
* rasové, náboženské nezhody, vojny a konflikty
* vznik väčšieho množstva odpadov

Kategória:Demografia
Ivo Minář

**Ivo Minář** (* 21. máj 1984, Praha) je bývalý český profesionálny tenista.

## Finálové účasti na turnajoch ATP (2)

### Dvojhra - prehry (1)

### Štvorhra - výhry (1)

## Referencie

## Iné projekty

## Externé odkazy

Kategória:Narodenia v 1984
Kategória:Českí tenisti
Carlos Berlocq

**Carlos Berlocq** (* 3. február 1983, Chascomus, Argentína) je súčasný argentínsky profesionálny tenista.

## Finálové účasti na turnajoch ATP (1)

### Štvorhra - výhry (1)

## Iné projekty

## Externé odkazy

Kategória:Argentínski tenisti
Konstantinos Economidis

**Konstantinos Economidis** (* 2. november 1977, Solún, Grécko) je súčasný grécky profesionálny tenista.

## Iné projekty

## Externé odkazy

Kategória:Grécki tenisti
Kategória:Osobnosti zo Solúna
Stefano Galvani

**Stefano Galvani** (* 3. jún 1977, Padova, Taliansko) je bývalý taliansky profesionálny tenista.

## Externé odkazy

* Stefano Galvani na stránkach ITF 

Kategória:Narodenia v 1977
Kategória:Talianski tenisti
Hudobné vydavateľstvo

**Hudobné vydavateľstvo** je podnik v odbore hudobného priemyslu, ktorý sa zaoberá vydávaním a predajom hudobných nosičov s hudobnými nahrávkami od rôznych hudobníkov a hudobných skupín, ako aj hudobnín a hudobnej literatúry.

Dôležitou postavou každého hudobného vydavateľstva je **A&R manager** (*Artist & Repertoire*), ktorého úlohou je objavovať nových hudobníkov. A&R manager počúva rôzne demonahrávky a sleduje i ďalšie zdroje (médiá, koncerty) a rozhoduje, či je tvorba daného umelca vhodná pre publikovanie.

Ďalšou fázou činnosti hudobného vydavateľstva je vytvorenie zdrojovej nahrávky v nahrávacom štúdiu. Táto nahrávka potom slúži ako predloha pre výrobu hudobných nosičov (CD). Hneď ako sú dátové nosiče vyrobené, hudobné vydavateľstvo sa stará o distribúciu nahrávok do jednotlivých obchodov.

Už v okamihu výroby dátových nosičov hudobné vydavateľstvo zabezpečuje propagáciu novej nahrávky, prezentuje skupinu alebo hudobníka v rôznych médiách potenciálnym zákazníkom. Na prezentáciu sa používajú rôzne prostriedky – televízia, rozhlasové vysielanie, tlačové médiá a ďalšie. Prezentácia nemá za úlohu zaistiť iba predaj hudobných nosičov, ale aj vytvoriť pozitívny dojem o hudobníkovi alebo skupine.

## Niektoré hudobné vydavateľstvá
* Universal Music Group
* Sony Music Entertainment
* Warner Music Group
* EMI
* Columbia Records
* Parlophone
* Hollywood Records
* Island Records
* Epic Records
* Chess Records
* Artona
* Apple Corps
* Century Media
* Warhead Records
* Geffen Records
* Casablanca Records
* Opus
* Supraphon
* Bonton

## Pozri aj
* Major label

## Iné projekty

Kategória:Hudba
Čikuma (ťažký krížnik)

**Čikuma** (jap.:筑摩; angl. prepis Chikuma) bola druhá jednotka ťažkých krížnikov triedy Tone japonského imperiálneho loďstva. Mala jednu sesterskú loď: Tone.

## Stavba
Kýl lode bol položený 1. októbra 1935 v lodeniciach Mitsubishi v Nagasaki. Spustenia na vodu sa dočkala 19. marca 1937 a námorníctvo si ju prevzalo do služby 30. mája 1939. 

## Pohon a pancierovanie
Pohon zabezpečovalo 8 kotlov, ktoré poháňali 4 turbíny a výsledný výkon bol až 152 000 ks. Maximálna rýchlosť lode bola 35 u.. Lodné skrutky boli štyri.

Bočný pancierový pás, 145 mm, sa smerom dole zužoval na 55 mm. Paluba bola chránená pancierom o hrúbke 3165 mm. Veže hlavného kalibru 25 mm, barbety a veliteľská veža až 40-90 mm. Muničné sklady mali pancier hrúbky až 127 mm. Podhladinová časť mala vodotesné oddiely (bulges).

## Výzbroj
Hlavná výzbroj pozostávala z ôsmich diel kalibru 203 mm (8"/50 cal) v štyroch dvojhlavňových vežiach. Pomocnú výzbroj tvorilo osem diel kalibru 105 mm uložených v štyroch dvojhlavňových vežiach. Proti lietadlám bolo nainštalovaných 12 kanónov kalibru 25 mm. Jednotka mala dvanásť torpédometov kalibru 610 mm. Počas svojej služby bola doplnená radarom 21Go (marec 1943) a dopĺňala sa protilietadlovú výzbroj (16 x 25 mm) (takisto v marci 1943), neskôr (december 1943 - január 1944) 55 x 25 mm a radary 13Go a dva 22Go.

Dva katapulty sa nachádzali v zadnej časti lode. Loď mohla niesť osem hydroplány, no nosila len päť, Aiči E13A neskôr Nakadžima E8N.

## Služba
Jednotka Čikuma slúžila spolu so sesterskou loďou Tone počas celej kariéry. 

### Bojové nasadenie
Bola súčasťou flotily, ktorá 7.decembra 1941 vyslala svoje lietadlá proti Pearl Harboru.

## Potopenie
Jednotka bola potopená 25. októbra pri ostrove Samar, keď ju napadli palubné lietadlá americkej eskortnej skupiny lietadlových lodí a zasiahli niekoľkými torpédami.

## Externé odkazy
Stránka o ťažkom krížniku Čikuma 

Kategória:Trieda Tone
Kategória:Japonské ťažké krížniky
Kategória:Útok na Pearl Harbor
Ján Baláž

**Ján Baláž** (* 24. august 1951, Nitra) je slovenský gitarista, spevák a skladateľ. Je jedným zo zakladajúcich členov skupiny Modus. Od roku 1981 spolu s Jožom Rážom a Vašom Patejdlom patrí k základnej zostave kapely Elán.

Ján Baláž od 7 rokov navštevoval ľudovú školu umenia, odbor husle, od 14 rokov sa učil hrať na gitaru. Ovláda aj hru na trúbku a ventilový trombón. V 17 rokoch bol spoluzakladateľom skupiny Modus, v roku 2014 obnovil pôsobenie v tejto skupine.

## Diskografia
### So skupinou Elán

## Filmografia
* *[[Rabaka (film)|Rabaka]]*
* *[[Fontána pre Zuzanu]]*
* *[[Fontána pre Zuzanu 2]]*
* *[[Fontána pre Zuzanu 3]]*

## Iné projekty

## Externé odkazy
* Elán 
* Jano Baláž
* Modus

Kategória:Slovenskí popoví gitaristi
Kategória:Slovenskí popoví speváci
Kategória:Slovenskí rockoví gitaristi
Kategória:Slovenskí rockoví speváci
Kategória:Modus (hudobná skupina)
Kategória:Elán (skupina)
Kategória:Osobnosti z Nitry
Kremenec

**Kremenec** môže byť:

* druh pieskovca, pozri Kremenec (hornina)
* mesto na Ukrajine, pozri Kremenec (Ukrajina)
* vrch () v Bukovských vrchoch, pozri Kremenec (vrch v Bukovských vrchoch)
* vrch () v Bukovských vrchoch, pozri Kremenec (vrch v Bukovských vrchoch; 478,4 m n. m.)
* vrch () v Laboreckej vrchovine, pozri Kremenec (vrch v Laboreckej vrchovine)
Kaiser Wilhelm Geschütz

náhľad|Kaiser Wilhelm Geschütz v palebnom postavení.
**Kaiser Wilhelm Geschütz** (nem. hovorovo *Paris-Geschütz*; angl. hovorovo *Paris Gun*) bol Kruppov ďalekonosný kanón, použitý Nemcami v prvej svetovej vojne pri ostreľovaní Paríža. Kaliber kanónu (počiatočný) bol 209 mm a zvyšoval sa každým výstrelom.

Dostrel kanónu bol taký obrovský (120 km), že bolo treba brať do úvahy zakrivenie zemského povrchu, ako aj Coriolisovu silu. Hlaveň dela sa opotrebúvala tak rýchlo, že zniesla len 65 výstrelov. Potrebovala preto 65 typov nábojov, každý s o niečo väčším priemerom, nabíjaných v presne definovanom poradí.

## Iné projekty

Kategória:Delostrelectvo prvej svetovej vojny
Naháč (pes)

**Naháč** je pes s genetickou predispozíciou k bezsrstnosti. 
[náhľad|[Čínsky chocholatý pes]]
[náhľad|[Mexický naháč]]
[náhľad|[Peruánsky naháč]]
## Pôvod

Celé desaťročia sa rieši otázka neosrstenosti niektorých plemien. Môže ísť o vzájomnú genetickú príbuznosť naháčov, ako aj o vývojový stupeň iných plemien, napr. teriérov, chrtov, či pinčov. Teóriu príbuznosti jednotlivých plemien naháčov vyskytujúcich sa po celom svete podporujú dve teórie - prvá hovorí, že všetky neosrstené plemená pochádzajú z Ázie, druhá teória sa zakladá na poznatkoch genetiky, podľa ktorých došlo k zmene genetického materiálu na rôznych miestach v rôznych časových obdobiach. Teóriu ázijského pôvodu podporujú náleziská keramických sôch na oboch stranách Tichého oceánu, brehoch Južnej Ameriky a Japonska, ako aj výskum antropológa Loringa Bracea z Michiganskej univerzity, ktorého výsledky poukazujú na pôvod naháčov v Japonsku. 
Najnovšie plemeno patriace medzi naháče - americký bezsrstý teriér - zasa podporuje teóriu o zmene genetického materiálu, ku ktorej môže dôjsť kdekoľvek a kedykoľvek.
West Point Grey

thumb|Poloha štvrte ''West Point Grey''
thumb|Zástava na stožiari vo ''West Point Grey''

**West Point Grey**, nazývaný aj **Point Grey** je mestská časť na západe kanadského mesta Vancouver v Britskej Kolumbii. Na juhu ju ohraničuje 16 Avenue, na východe ulica Alma Street, na severe zátoka English Bay a na západe ulica Blanca Street. Je to jedna z dvoch najviac na západ položených vancouverských mestských častí. Leží v tesnej blízkosti kampusu University of British Columbia. Veľa obyvateľov švrte * West Point Grey* prenajíma študentom univerzity svoje ubytovacie priestory, aj keď tieto prenájmy sú nelegálne a nie sú regulované mestom.

Vo West Point Grey je najväčšia ubytovňa pre mládež vo Vancouveri. Hlavné zoskupenie obchodov a reštaurácií sa tiahne pozdĺž West 10 Avenue medzi ulicami Tolmie Street a Discovery Street. Smerom na sever od West 4 Avenue sa nachádza strmý svah, pod ktorým sú pláže Locarno Beach a Spanish Banks.

V severovýchodnej časti West Point Grey má svoje veliteľstvo 39. kanadská brigáda armádnych rezervistov.

Vo West Point Grey sa nachádza stredná škola Lord Byng Secondary School, základné školy Queen Elizabeth Elementary School, Queen Mary Elementary School a  Jules Quesnel Elementary School a súkromná West Point Grey Academy.

Kategória:Mestské časti vo Vancouveri
Heker

**Heker** (iné názvy: od r. 2020 aj, v rokoch 2003-2020 len: **haker**  - slovenská výslovnosť: [heker], staršie aj [haker], od r. 2003 nespisovne, predtým spisovne: *hacker* - slovenská výslovnosť [heker] alebo [haker]; angl. *hacker* môže znamenať:
* počítačový špecialista či programátor s detailnými znalosťami fungovania systému; dokáže s ním výborne pracovať a najmä si ho upraviť podľa svojich potrieb
* **počítačový pirát**, **cracker**, t. j. osoba prenikajúca do cudzích počítačov či databáz (cez sieť) bez toho, aby mala prístupové práva - pozri cracking (počítačová bezpečnosť)

V prvom význame „hacking“ znamená vlastne len spôsob, akým sa dajú rýchlo a rafinovane riešiť problémy. Ako blízke synonymum hakera v tomto význame sa v angličtine používa aj slovo geek. V druhom význame, teda na označenie počítačových zločincov a narušiteľov počítačových sietí, sa výraz používa najmä v masmédiách.

## Dejiny
Pôvodní hekeri z veľkej časti prispeli k zrodu počítačovej siete Internet či hnutiu slobodného softvéru, ako napr. GNU.

## Názory
Inak vníma termín heker Richard Stallman alebo Eric S. Raymond, alebo Loyd Blankenship, ktorý si hovoril „Mentor“. Ten v roku 1986 spísal *[[The Conscience of a Hacker]]*. V ňom sa okrem iného píše:
:*… Áno, som zločinec. Mojím zločinom je zvedavosť. Mojím zločinom je posudzovanie ľudí podľa toho, čo hovoria a čo si myslia, a nie podľa toho, ako vyzerajú. Môj zločin je to, že som šikovnejší ako vy, čo je vec, ktorú mi nikdy neodpustíte. Som heker a toto je môj manifest. Môžete zastaviť jednotlivcov, ale nemôžete nás zastaviť všetkých…*

Ďalej v ňom kritizuje spoločnosti a firmy, ktoré si nechávajú platiť za služby, ktoré by inak mohli byť zadarmo (telefón, pripojenie do Internetu). Opisuje v ňom aj svoj vzťah ku kyberpriestoru. Hlavnej kritike však podrobuje podľa neho *skostnatenú* a *prehnitú* ľudskú spoločnosť, ktorá je slepá a ide jej len o vlastný krátkodobý prospech.

## Zdroje

* Heslo ''Hacker'' v The Jargon File
* Bruce Sterling: ''Zátah na hackery'' (''The Hacker Crackdown'') 
* Clifford Stoll: ''Kukaččí vejce'' (''The Cuckoo's Egg'') 
## Externé odkazy
* Challenges to entertain your mind and progress in the computer security (Hacker-Challenge) 
* Vysvetlenie pojmu hacker v slovníku Jargon File na Security-Portal.cz 
* ''Hackerský manifest''
* Challenges to entertain your mind and progress in the computer security (Hacker-Challenge) , angličtina

Kategória:Počítačová terminológia
Arethusa (trieda lodí, 1934)

**Trieda Arethusa** bola trieda ľahkých krížnikov Spojeného kráľovstva, ktoré boli stavané po triede Leander. Trieda Arethusa bola menšou verziou skôr postavených jednotiek triedy Leader, označovaných ako podtrieda Amphion.

Delostrelectvo hlavného kalibru malo kaliber 152 mm (po tri dvojhlavňové veže), s dostrelom 23 300 m. Pomocné delostrelectvo malo kaliber 102 mm a to 4x Arethusa a Galatea (4x1) a 8x Aurora a Penelope (4x2). Proti lietadlám bolo v roku 1940-41 namontovaných 8x40 mm (2x4) kanónov a 8x12,7 mm (2x4) guľometov. V nasledujúcich rokoch 5-9x20 mm kanón Oerlikon. Vo výzbroji bolo 6 torpédometov kalibru 533 mm (2x3). Na krížnikoch bolo možné niesť lietadlo, najskôr Hawker Osprey, neskôr Fairey Seafox.
    
Štandardný výtlak bol 5 220 BRT (Arethusa, Galatea) a 5 270 (Penelope, Aurora), plný 6 665 (6 715). Rozmery 154,33x15,56x5,1 m (dĺžka x šírka x ponor). Pohonné jednotky boli 4 parné Parsonove turbíny (64 000 ks), 4 kotle typu Admiralty, 4 skrutky. Maximálna rýchlosť 32,25 u., zásoba mazutu 1 327 t. postačovala pri ekonomickej rýchlosti 15 u. dosah 5 500 míľ. Posádka 500-625.

Pancierovanie boku 57 mm, paluba 25,4 mm, veže hlavného delostrelectva 25,4 mm, muničné komory 76-51 mm a 25,4 mm, veža 25,4 mm. Váha panciera bola 618 t.

Trieda mala štyri jednotky:


Arethusa (1934)
Adventúra

**Adventúra** (z ) je žáner počítačovej hry založený hlavne na príbehu. Cieľ hry je veľmi rôznorodý, jej základom je obyčajne nejaká záhada, ktorá je počas hry postupne odhalená. Charakteristickým znakom adventúr je potreba získania určitých predmetov, ktoré sa majú použiť v správnom čase a na správnom mieste. Adventúry sa delia na textové a grafické.

## Textové adventúry
Patria medzi prvé adventúry vôbec. Neobsahujú žiadnu grafiku, len farebný text. Veľkým plusom tu naopak býva výborne prelínaný a pútavý príbeh. Ďalšou výhodou je dostupnosť, väčšina týchto adventúr (ak nie všetky) sú sprístupňované úplne zadarmo a ich dátový objem je minimálny.

## Grafické adventúry
Najviac obľúbené adventúry sú grafické. Ich hlavnou výhodou oproti textovým je grafické spracovanie (spočiatku len 2D, neskôr už 3D). Nevýhodou je cena; vzhľadom na to, že tvorba grafiky a zvuku je náročná, obvykle tieto hry vytvárajú profesionálne herné štúdiá, vzácne jednotlivci, resp. amatéri. Medzi adventúry sa zaradujú hry ako The Neverhood, Grim Fandango, séria Broken Sword, Still Life, séria Myst, Syberia a iné.

## Referencie

## Literatúra
* 

Kategória:Žánre počítačových hier
Moderátor

**Moderátor** môže byť:
* všeobecne: zariadenie na tlmenie, spomaľovanie chodu stroja a podobne
* v hudbe: zariadenie na tlmenie zvuku na klavíri, pozri moderátor (klavír)
* v rozhlase a televízii: druh povolania, pozri moderátor (povolanie)
* látka v jadrovom reaktore spomaľujúca neutróny, pomocou ktorej sa riadi výkon reaktora, pozri moderátor (reaktor)
* zastarano: vzdelávateľ v spolku
Moderátor (reaktor)

**Moderátor** alebo **moderátor neutrónov** je látka spomaľujúca neutróny. Najčastejšie sa používa v pomalých jadrových reaktoroch na zníženie energie neutrónov vznikajúcich pri štiepení na energiu tepelných neutrónov v rozmedzí 0,002 eV až 0,5 eV). Moderátor je nevyhnutný, aby riadená štiepna reakcia mohla prebiehať.

## Dôvody použitia
Pravdepodobnosť, že letiaci neutrón bude zachytený jadrom a vyvolá ďalšie štiepenie, závisí od jeho kinetickej energie. Pritom pri energiách rádu 1 MeV, ktoré majú rýchle neutróny, je výrazne menšia ako pri *tepelných neutrónoch*. Produktom štiepenia jadra sú však rýchle neutróny. Jedným z možných riešení je použiť natoľko bohaté palivo, že sa reťazová reakcia udrží aj s rýchlymi neutrónmi. Toto riešenie sa používa pri jadrových zbraniach a tzv. rýchlych reaktoroch. Druhým riešením je rýchle neutróny spomaliť a rozptýliť ich energiu, zrážkami v látke s množstvom ľahkých jadier,  ktoré majú schopnosť neutróny účinne spomaliť a pritom výrazne nepohlcovať. Látka, ktorá túto funkciu plní, je moderátor.

## Používané moderátory
Na moderovanie sa používa najčastejsie voda, ťažká voda (obe obvykle spojené i s funkciou chladenia) alebo grafit, prípadne aj iné vhodné látky. 

Na Slovensku bol postavený tiež pokusný reaktor, ktorý ako moderátor používal ťažkú vodu a ako chladivo CO<sub>2</sub>, bol to blok A1 v Jaslovských Bohuniciach. Tento systém sa ale neosvedčil. Po havárii bol projekt zastavený.

V černobyľskej elektrárni bol použitý ako moderátor grafit, z niekoľkých dôvodov  menej bezpečný. Pri katastrofickom zlyhaní vodného reaktora odparenie a únik vody znamená zastavenie reťazovej reakcie, v grafitového reaktore je voda iba chladivo a pohlcovač neutrónov. Pri jej úniku reakcia ďalej pokračuje a výkon naopak stúpa. Grafit pri vysokej teplote napomohol aj rozkladu vody na kyslík a vodík, čo spôsobovalo druhotné chemické výbuchy.

## Pozri aj
* Štiepna jadrová reakcia
* Jadrový reaktor

Kategória:Atómová fyzika
Kategória:Jadrová technológia
Naháč

**Naháč** môže byť:
* obec v okrese Trnava, pozri Naháč (okres Trnava)
* pes s genetickou predispozíciou k bezsrstnosti, pozri naháč (pes)
* hovorovo: osoba vyznávajuca nudizmus
* druh motocyklu, pozri naháč (motocykel)
Biblioteka imeni Lenina (stanica moskovského metra)

**Biblioteka imeni Lenina** (; doslova "Leninova knižnica") je jedna zo staníc moskovského metra.

## Iné projekty

## Externé odkazy
* Fotografie stanice na metro.ru
* Fotografie a informáciee o stanici na metro.molot.ru
* Popis stanice na mymetro.ru 
* Fotogaléria stanice na metrowalks.ru 
* Fotografie stanice na news.metro.ru

Kategória:Stanice moskovského metra
Ťažká voda

**Ťažká voda** alebo **oxid deutéria** je voda, v ktorej sú namiesto atómov vodíka atómy deutéria.

Chemická značka je D2O.

Okrem ťažkej vody existuje aj **poloťažká voda** - HDO - jeden atóm vodíka, jeden atóm deutéria a jeden atóm kyslíka. Vzniká výmennou reakciou: H2O + D2O -→ 2HDO

Ťažká voda sa používa napríklad ako moderátor v niektorých typoch jadrových reaktorov.

Oproti obyčajnej vode má mierne odlišné fyzikálne vlastnosti. Ťažká voda nie je rádioaktívna, vo väčších množstvách je však zdraviu škodlivá, pretože narušuje fyzikálnu rovnováhu v tele.

## Vlastnosti
Ťažká voda je menej reaktívna než obyčajná voda a má horšie rozpustné vlastnosti. Preto je pre väčšinu organizmov mierne jedovatá. Experimenty na myšiach ukázali, že potlačuje bunkové delenie. 

Kategória:Voda
Kategória:Druhy vody
Piaggio

thumb|NRG Power Purejet
thumb|Piaggio Porter
thumb|Rally 200

**Piaggio** je taliansky podnik, ktorý vyrába autá, motocykle, skútre a lietadlá.

## Iné projekty

Kategória:Talianske automobilky
Kategória:Výrobcovia motocyklov
HMS Arethusa (26)

**Arethusa** bola prvá jednotka ľahkých krížnikov triedy Arethusa britskej Royal Navy. 
Mala tri sesterské lode:
* HMS Galatea
* HMS Penelope
* HMS Aurora

## Stavba
Kýl lode bol položený 25. januára 1933 v lodeniciach Chatham Dockyard v Chatham. Spustenia na vodu sa dočkala 6. marca 1934, a námorníctvo si ju prevzala do služby 21. mája 1935. 

## Pohon a pancierovanie
Pohon zabezpečovalo 8 kotlov, ktoré poháňali 4 turbíny a výsledný výkon bol až 64 000 ks. Maximálna rýchlosť lode bola 32,25 u.. Lodné skrutky boli štyri.

Bočný pancierový pás, 57 mm. Paluba bola chránená pancierom o hrúbke 25,4 mm. Veže hlavného kalibru, barbety a veliteľská veža 25,4 mm. Muničné sklady mali pancier hrúbky až 76-51 a 25,4 mm.

## Výzbroj
Originálna:
* 6 x 152 mm (6') dvojhlavňová veža Mark XXI
* 4 x 102 mm (4') jednohlavňová veža Mark III
* 8 x 12,5 mm (0,5') 
* 6 x 533 mm trojhlavňový torpédomet

apríl 1941 - október 1942:
* 6 x 152 mm
* 8 x 40 mm (2') (2x4) („pom-pom“ kanón)
* 3 x 20 mm guľomet Oerlikon
* 8 x 12,5 mm (0.5') (2x4)
* 6 x 533 mm

december 1943 - apríl 1944:
* 6 x 152 mm
* 2 x 40 mm Bofors quad AA guns
* 8 x 20 mm (2x8) guľomet Oerlikon
* 3 x 20 mm guľomet Oerlikon
* 8 x 12,5 mm (0.5') (2x4)
* 6 x 533 mm

Loď niesla jeden hydroplán, Hawker Osprey, neskôr Fairey Seafox

## Služba
Arethusa sa stala súčasťou 3 krížnikovej eskadry v Stredozemnom mori.

## Dohra
V októbri 1945 sa loď stala súčasťou rezervy Royal Navy. Bol neúspešný pokus predať jednotku nórskemu kráľovskému loďstvu v roku 1946. Použitá bola na rôzne experimenty, až kým nebola vyradená 9. mája 1950.

Kategória:Trieda Arethusa (1934)
Arethusa (1934)
James Tobin

**James Tobin** (* 5. marec 1918, Champaign, Illinois, USA – † 11. marec 2002, New Haven, Connecticut) bol americký ekonóm. 

Rozvinul Keynesové ekonomické teórie. Zaoberal sa makroekonomikou a štátnymi zásahmi do ekonomiky. Jeho akademická práca zahŕňa prínos k štúdiu investícií, monetárnej a fiškálnej politike a finančným trhom. Známa je jeho "Tobinova daň", ktorú formuloval, aby sa predchádzalo špekuláciám na devízovom trhu. Za hlavnú poruchu súčasnej trhovej ekonomiky vidí neúplnú zamestnanosť.

V roku 1981 získal Cenu Švédskej ríšskej banky za ekonomické vedy na pamiatku Alfreda Nobela.

## Publikácie
* 
* 
* Tobin, James (1956).  "The Interest-Elasticity of Transactions Demand for Cash," *Review of Economics and Statistics*, 38(3), pp 241–247.
* 
* Tobin, James (1961).  "Money, Capital, and Other Stores of Value,"  *American Economic Review*, 51(2), pp. 26–37. Reprinted in Tobin, 1987, *Essays in Economics*, v. 1, pp. 217–27. MIT Press.
* 
* Tobin, James (1970).   "Money and Income: Post Hoc Ergo Propter Hoc?" *Quarterly Journal of Economics*, 84(2), pp. 301–317. 
* Tobin, James and William C. Brainard (1977a). "Asset Markets and the Cost of Capital". In Richard Nelson and Bela Balassa, eds., *Economic Progress: Private Values and Public Policy (Essays in Honor of William Fellner)*, Amsterdam: North-Holland, 235-62.
* 
* Tobin, James (1992).  “money,”  *The New Palgrave Dictionary of Finance and Money*, v. 2, pp.&nbsp;770–79 & in *[[The New Palgrave Dictionary of Economics]]*. 2008, 2nd Edition. Table of Contents and Abstract.  Reprinted in Tobin (1996), *Essays in Economics*, v. 4, pp.  139–63. MIT Press.
* Tobin, James, *Essays in Economics*,  MIT Press:v. 1 (1987), *Macroeconomics*. Scroll to chapter-preview. Dostupné onlinev. 3 (1987).  *Theory and Policy* (in 1989 paperback as *Policies for Prosperity: Essays in a Keynesian Mode*). Dostupné onlinev. 4 (1996). *National and International*. Dostupné online
* Tobin, James, with Stephen S. Golub (1998).  *Money, Credit, and Capital*. Irwin/McGraw-Hill. TOC.

## Iné projekty

## Externé odkazy
* Profil na Nobelprize.org 
* Biografia na Nobelprize.org 

Kategória:Ekonómovia USA
Kategória:Nositelia Ceny Švédskej banky za ekonómiu na pamiatku Alfreda Nobela
Kategória:Členovia American Philosophical Society
Kategória:Osobnosti z Illinoisu
HMS Aurora (12)

**Aurora** bola štvrtá a posledná jednotka ľahkých krížnikov triedy Arethusa britskej Royal Navy. 
Mala tri sesterské lode:
*HMS Arethusa
*HMS Galatea
*HMS Penelope

HMS Aurora bola deviatym plavidlom britského kráľovského námorníctva, ktoré nieslo tento názov. Pomenovaná bola podľa starogréckej bohyni ranných zôr Eos (Eós). V rímskej mytológii jej zodpovedá Auróra.

## Stavba
Kýl lode bol položený 23. júla 1935 v lodeniciach Portsmouth Royal Dockyard v Portsmouthe. Spustenia na vodu sa dočkala 20. augusta 1936, a námorníctvo si ju prevzala do služby 8. novembra 1937. 

## Pohon a pancierovanie
Pohon zabezpečovalo 8 kotlov, ktoré poháňali 4 turbíny a výsledný výkon bol až 64 000 ks. Maximálna rýchlosť lode bola 32,25 u.. Lodné skrutky boli štyri.

Bočný pancierový pás, 57 mm. Paluba bola chránená pancierom o hrúbke 25,4 mm. Veže hlavného kalibru, barbety a veliteľská veža 25,4 mm. Muničné sklady mali pancier hrúbky až 76-51 a 25,4 mm.

## Výzbroj
Originálna:
*6 x 152 mm (6') dvojhlavňová veža Mark XXI
*8 x 102 mm (4') dvojhlavňová veža Mark XIX
*8 x 12,5 mm (0,5') (2x4)
*6 x 533 mm trojhlavňový torpédomet

1940 - august 1941:
*6 x 152 mm
*8 x 102 mm
*4 x 37/40 mm (2') (1x4) („pom-pom“ kanón)
*6 x 20 mm guľomet Oerlikon (6x1)
*8 x 12,5 mm (0.5') (2x4)
*6 x 533 mm
*radar typu 290 a 284

Loď niesla jeden hydroplán, Hawker Osprey, neskôr Fairey Seafox

## Služba
Aurora sa stala súčasťou druhej krížnikovej eskadry v Home Fleet (domovská flotila).

## Dohra
Po konci druhej svetovej vojny v Európe bola jednotka predaná 19. mája 1948 čankajškovej nacionalistickej Čínskej republike, kde bola premenovaná na Chungkinh. Neskôr sa dostala do rúk komunistickej, a bola premenovaná na Tchoungkinh. V marci 1949 bola potopená nacionalistickým lietadlom v prístave Taku. Bola však opätovne vyzdvihnutá a znovu uvedená do operačného stavu. Jednotka bola ešte viackrát premenovaná: Hsuang Ho (1951), Pei Ching (1951) a Kuang Chou. Neskôr slúžila ako školná loď (1955) v Šanghaji a v roku 1966 bol pravdepodobne zošrotovaný.

Kategória:Trieda Arethusa (1934)
Aurora (1934)
Howard William Morenz

**Howard William "Howie" Morenz** ( * 21. jún 1902 - † 8. marec 1937) bol kanadský profesionálny hokejista hrajúci v NHL. Hrával postupne za kluby Montreal Canadiens (1923-1934), Chicago Blackhawks (1934-1935), New York Rangers (1935-1936), a neskôr znova za Montreal (1936-1937). Morenz získal trikrát Hart Trophy, pre najužitočnejšieho hráča ligy. 

Jeho kariéra sa skončila v roku 1937, keď podľahol zraneniam, ktoré utrpel v zápase s Blackhawks.

V roku 1945 ho prijali do Siene slávy hokeja a jeho číslo (**7**) bolo pre jeho poctu vyradené v Montreale.

## Iné projekty

Kategória:Kanadskí hokejisti
Kategória:Hráči Montreal Canadiens
Kategória:Hráči Chicago Blackhawks
Kategória:Hráči New York Rangers
Kategória:Členovia Hokejovej siene slávy
Kategória:Osobnosti na kanadských poštových známkach
Kategória:Osobnosti z Ontária
Alex Tanguay

**Alex Tanguay** (* 21. november 1979, Sainte-Justine, Quebec, Kanada) je bývalý kanadský hokejový útočník. Hrával v NHL postupne za Colorado Avalanche, Calgary Flames, Montreal Canadiens, Tampa Bay Lightning a Arizona Coyotes a vo Švajčiarsku za HC Lugano.

## Klubový hokej
Tanguay hrával na pozícií ľavého krídla a centra. Bol draftovaný v roku 1998, celkovo 12. v poradí klubom Colorado Avalanche. Svoj prvý gól v NHL strelil 8. októbra 2000 v zápase proti Pittsburghu Penguins. Hneď vo svojej prvej sezóne sa v drese Avalanche prebojoval do finále play-off, kde v rozhodujúcom siedmom zápase proti New Jersey Devils strelil dva góly, vrátane víťazného a získal s klubom Stanleyho pohár.

V roku 2006 ho vymenili do Calgary Flames. V drese Flames odohral necelé 2 sezóny.

20. júna 2008 počas draftu bol súčasťou výmeny, v rámci ktorej putoval do tímu Montreal Canadiens, kde však odohral iba 1 sezónu, lebo 1. Septembra 2009 prestúpil do tímu Tampa Bay Lightning.

Na sezónu 2010/11 podpísal zmluvu s Calgary Flames, kde sa vrátil po dvoch rokoch. Aj napriek zraneniam sa stal jedným z najproduktívnejších hráčov klubu. Po prvej sezóny podpísal päťročnú zmluvu s klubom na 17,5 milióna dolárov.

V roku 2013 bol prekvapujúcu vymenený do klubu Colorado Avalanche. Tu odohral tri sezóny, kariéru ukončil v roku 2016 v drese Arizona Coyotes.

### Ocenenia
* Výber do 1997 QMJHL All-star Rookie team 
* 2002 výber NHL YoungStars Game
* 2004 zápas hviezd NHL

### Štatistiky

## Osobný život

Jeho mladší brat Maxime hrá v ECHL, za tím Toledo Walleye. Alex je ženatý a má jednu dcéru

## Referencie


## Externé odkazy
* 

Kategória:Kanadskí hokejisti
Kategória:Hráči Colorado Avalanche
Kategória:Hráči Calgary Flames
Kategória:Hráči Montreal Canadiens
Kategória:Hráči Tampa Bay Lightning
Kategória:Hokejisti draftovaní klubom Colorado Avalanche
Kategória:Osobnosti z Quebecu
Bernardino Luini

**Bernardino Luini** (* circa 1480, Lago Maggiore – † 1532, Miláno) bol taliansky maliar, žiak Leonarda da Vinci.

Luini bol prominentným lombardským maliarom 16. storočia. Pôsobil v Miláne, kde namaľoval viaceré fresky v palácoch a kostoloch v okolí mesta. Známe sú jeho fresky pre *Villa Pelucca* v Sesto San Giovanni.Luini spracoval starú giottovskú tématiku panny Márie, no taktiež maľoval pohanské fresky a výjavy zo života svätých. V roku 1525 dokončil jeho prácu pre kostol Santa Maria dei Miracoli.  

## Literatúra
*W. Suida. *Leonardo und seine kreis*. München, 1929.
*F. Frangi. *Bernardino Luini*, in *Pittura a Milano. Rinascimento e Manierismo* (a cura di M. Gregori). Milano, 1998
*M. T. Fiorio. *Bernardino Luini e la pittura del Rinascimento a Milano : gli affreschi di San Maurizio al Monastero Maggiore*. Milano, 2000.

## Iné projekty

## Externé odkazy
* http://www.artcyclopedia.com/artists/luini_bernardino.html
* http://www.tribenet.it/TribeBiografie/luini_bernardino.htm  (it)
* http://www.artehistoria.jcyl.es/genios/pintores/2593.htm  (es)

Kategória:Úmrtia v 1532
Kategória:Talianski maliari
4. symfónia (Nielsen)

**Symfónia č. 4, "To nezničiteľné", Op. 29** () je dielo dánskeho skladateľa Carla Nielsena.

## Názov symfónie
Symfónia má prívlastok, ktorý je v angličitine prekladaný ako "*The Inextinguishable*". Tento výraz nie je  šťastný, pretože jednak zle vystihuje zmysel pôvodného dánskeho výrazu *Det Uudslukkelige* a jednak sa zdá, že sa samoľúbo vzťahuje na samotné dielo. Význam tohto prívlastku je hlbší. Sám Carl Nielsen to vysvetlil v poznámkach k partitúre takto: 

Túto nádhernú myšlienku skladby napísal Nielsen aj na titulný list partitúry ako vieru v nezničiteľnosť hudby a ľudského ducha, napriek ťažkým okolnostiam 1. svetovej vojny, počas ktorej dielo vzniklo. 

## Charakteristika symfónie
Nielsen komponoval symfóniu v rokoch 1915 – 1916. Už krátko po dokončení, vo februári 1916 mala premiéru v Kodani. Zaznamenala veľký úspech a priniesla autorovi členstvo vo Švédskej akadémií i Berlínskej akadémií umenia. V symfónií sa zaiste prejavili agresia a brutalita 1. svetovej vojny. Preto ide o najdramatickejšiu Nielsenovu symfóniu. Zvláštnosťou sú dve sady tympanov, umiestnené v orchestri čo najďalej od seba. 

Dielo má štyri vety, ktoré sa hrajú bez prerušenia (*attaca*). Symfónia, podobne ako Symfónia d-mol od C. Francka využíva hudobné motto, ktoré tvorí ústredný motív skladby a objavuje sa v rôznych podobách vo všetkých štyroch vetách. Prvá veta *Allegro* začína prudko, *in medias res* a priamo uvádza poslucháča do pohnutej atmosféry. Spomínané motto v základnej podobe – majestátna hudobná myšlienka sa dostáva k slovu až omnoho neskôr. Druhá veta, *Poco allegretto* je relatívne krátka. Oproti nepokojnej prvej vete prináša uvoľnenie využívajúc prvky dánskej ľudovej melodiky. Je to akési intermezzo namiesto očakavaného adagia, ktoré zvyčajne označuje druhú vetu symfónií. To prichádza v tretej vete, *Poco Adagio quasi Andante*. V záverečnej vete *Con Anima – Allegro* sa objavuje akýsi súboj tympánov, ktorý posobí až agresívne a reflektuje okolnosti vzniku diela. Po ňom sa k slovu postupne dostáva zvýraznená nosná téma skladby z prvej vety – triumfálne uzatvára celú skladbu a vyjadruje víťazstvo hudby a života.

Symfónia je najčastejšie uvádzanou a nahrávanou Nielsenovou symfóniou. Hoci nepatrí k jadru svetovej symfonickej tvorby v repertoári sa sporadicky objavuje dodnes. Tak ako celému Nielsenovmu dielu sa jej okrem Dánska dostalo zaslúženej pozornosti najmä vo Veľkej Británii a v USA.

Nielsen
Benji Madden

**Benji Madden**, vlastným menom **Benjamin Levi Combs** (* 11. marec 1979, Waldorf, Maryland, USA) je gitarista a vokalista punk rockovej skupiny Good Charlotte, ktorú založil spolu so svojím o 5 minút starším bratom, dvojčaťom Joelom. Jeho otec opustil rodinu keď mal 16 a už nikdy ho nevidel. Preto si spolu s Joelom otcovo priezvisko Combs zmenili na rodné meno ich matky - Madden. Keď ich otec opustil, nechal ich matku samu so štyrmi deťmi.  To samozrejme spôsobilo veľa finančných problémov. Benji začal hrať na gitare ako 16-ročný. Predtým navštívili s Joelom koncert Beastie Boys kde sa rozhodli že si založia vlastnú skupinu. V roku 1997 dala matka bratom 2 letenky do Kalifornie aby mohli vystupovať v klube kde začínajú všetky dobré punkové kapely. Keď sa vrátili, boli rozhodnutí viac ako predtým. Dali sa dokopy s dvomi kamarátmi  zo školy a s Billym - a Good Charlotte bola na svete.

Kategória:Good Charlotte
Kategória:Rockoví speváci USA
Kategória:Rockoví gitaristi USA
Kategória:Súrodenci v hudbe
Kategória:Osobnosti z Marylandu
Ekonomická pridaná hodnota

**Ekonomická pridaná hodnota** (, skrátene *EVA*) je ekonomicko-finančný  ukazovateľ  výkonnosti podniku.  

Autormi metódy EVA sú predstavitelia spoločnosti  Stern  Stewart & Co.,  Američania Joel M. Stern a G. Bennett Stewart III.

Hlavnou úlohou Ekonomickej pridanej hodnoty je, že meria ekonomický zisk podniku. Ten dosahuje podnik v prípade, ak sú uhradené nielen bežné náklady, ale aj náklady kapitálu (cudzieho a predovšetkým vlastného kapitálu). Ďalšie využitie ukazovateľa EVA je ako:
* nástroj finančnej analýzy
* nástroj riadenia a motivácie pracovníkov
* nástroj ocenenia podniku.

Základný vzorec na výpočet ukazovateľa EVA je:
: EVA \ = \   NOPAT - WACC  \cdot K
kde:
NOPAT (Net Operating Profit After Taxes) je zisk z operačnej činnosti podniku,
K je kapitál, ktorý je potrebný pre hlavnú činnosť podniku, označovaný špeciálnym termínom NOA (Net Operating Assets) a
WACC sú priemerné vážené náklady kapitálu (Weighted Average Cost of Capital).

Ekonomická pridaná hodnota vznikla ako dôsledok nedostatkov klasických ukazovateľov finančnej analýzy (hlavne nedostatočnej korelácií s hodnotami na kapitálových trhoch) a na prekonanie problémov vykazovania niektorých aktív (goodwill, náklady na výskum a vývoj, výdavky na marketing) v účtovníctve. Ďalšou výhodou EVA je, že vykazuje silnú koreláciu s vývojom hodnôt akcií a zobrazuje teda tvorbu hodnoty pre akcionárov.

## Literatúra
* 

## Externé odkazy
* Autori metódy EVA (http://www.sternstewart.com/evaabout/whatis.php)

Kategória:Financie
Billy Martin

**Billy Martin**, vlastným menom **William Dean Martin** (*15. jún 1981, Naptown, Maryland, USA) je gitarista, hráč na keyboard a najmladší člen americkej punk rockovej skupiny Good Charlotte.

Na gitaru, ktorú dostal na Vianoce, začal hrať v šiestej triede. K skupine Good Charlotte sa pripojil v roku 1998, predtým hral v skupine Overflow s najlepším priateľom Steveom Sieversom. Od roku 2001 má spolu s ním odevnú značku Level 27. Momentálne je ženatý, s manželkou Linzi sa pozná od strednej školy. Majú spolu jedno dieťa (Dreavyn Kingslee).

Kategória:Rockoví gitaristi USA
Kategória:Rockoví klávesisti USA
Kategória:Vegetariáni USA
Kategória:Osobnosti z Marylandu
Paul Thomas (hudobník)

**Paul Thomas**, celým menom **Paul Anthony Thomas** (* 5. október 1980), je člen pop punkovej kapely Good Charlotte, hrá na basgitare. Jeho prezývka je St. Paul. Meria 175 cm. Patrí medzi zakladajúcich členov kapely. Vyrastal vo Waldorfe, v štáte Maryland v Spojených štátoch. 

Kategória:Good Charlotte
Kategória:Rockoví basgitaristi USA
Kategória:Osobnosti z Marylandu
Dean Butterworth

**Dean Butterworth** (* 26. september 1976, Rochdale, Spojené kráľovstvo) je americký bubeník, člen pop punkovej skupiny Good Charlotte. V roku 2005 nahradil odchádzajúceho Chrisa Wilsona. Keď mal 10 rokov presťahoval sa so svojou rodinou do Spojených štátov. O tri roky neskôr sa začal učiť hrať na bicie. Je najstarším členom skupiny Good Charlotte (36 rokov).

Pred príchodom do Good Charlotte hral s Morisseyom.

## Diskografia
### S Benom Harperom
*1997: *The Will to Live*
*1999: *Burn to Shine*

### S Donavonom Frankenreiterom
*2004: *Donavon Frankenreiter*

### S [[Morrissey]]om
*2004: *You Are The Quarry*

### S [[Good Charlotte]]
*2007: *Good Morning Revival*
*2008: *Greatest Remixes*
*2010: *Cardiology*

### S [[The Used]]
*2007: *Lies for the Liars*
*2008: *Shallow Believer* (Tracks 1-3, 5, 7, 8, 10)

### S Cute Is What We Aim For
*2008: *Rotation*

### S The Cab
*2011: *Symphony Soldier*

## Referencie


## Externé odkazy
*Oficiálna stránka Good Charlotte 

Kategória:Good Charlotte
Kategória:Popoví bubeníci USA
Kategória:Rockoví bubeníci USA
Kategória:Osobnosti USA anglického pôvodu
Alexandre Sidorenko

**Alexandre Sidorenko**, pôvodne *Alexandr Sidorenko* (* 18. február 1988, Petrohrad, Rusko) je súčasný francúzsky profesionálny tenista.

## Externé odkazy

Kategória:Francúzski tenisti
Kategória:Francúzske osobnosti ruského pôvodu
Kategória:Osobnosti z Petrohradu
Louis-Sébastien Mercier

**Louis-Sébastien Mercier** (* 6. jún 1740, Paríž, Francúzsko – † 25. apríl 1814, Paríž) bol francúzsky dramatik a spisovateľ. K jeho najznámejším dielam patrí *L'An 2440, rêve s'il en fut jamais* (slovensky: *Rok 2440*) – utopický román. Napísal okolo 60 drám. 

## Externé odkazy
* Léon Béclard, *Sébastien Mercier, sa vie, son œuvre, son temps* d’après des documents inédits, Paris: Honoré Champion, 1903, réimp. Hildesheim ; New York: G. Olms, 1982.

Kategória:Francúzski spisovatelia
Kategória:Osobnosti pochované na Père-Lachaise
Kategória:Osobnosti z Paríža
Werner Eschauer

**Werner Eschauer** (* 26. apríl 1974, Hollenstein an der Ybbs, Rakúsko) je súčasný rakúsky profesionálny tenista.

## Finálové účasti na turnajoch ATP (1)

### Dvojhra - prehry (1)

## Externé odkazy

Kategória:Narodenia v 1974
Kategória:Rakúski tenisti
Kategória:Osobnosti z okresu Amstetten
Čikuma

**Čikuma** (angl. prepis Chikuma) môže byť:
* veľkomesto v japonskej prefektúre Nagano, pozri Čikuma (Nagano)
* japonská provincia v rokoch 181 – 1876, pozri Čikuma (provincia)
* trieda krížnikov japonského námorníctva, pozri Trieda Čikuma
* ťažký krížnik japonského námorníctva, pozri Čikuma (ťažký krížnik)
* japonská protiponorková fregata triedy Abukuma "Japonských námorných síl sebaobrany", pozri Čikuma (DE 233)
* alternatívny názov japonskej rieky Šinano, pozri Šinano (rieka)
Pop punk

**Pop punk**, nazývaný tiež **Californian punk rock**, je hudobný žáner pôvodom z Kalifornie, ktorý je v tej oblasti veľmi populárny. Vychádza z punk rocku. Pop punk je charakteristický tým, že mu chýba punková agresivita, je melodickejší a prístupnejší bežnému poslucháčovi.

Pop punkové skupiny často čerpajú z podobných hudobných štýlov, ako moderný rock, ale tiež ako skate punk, melodic, emo, ska, hardcore, post-punk, indie rock, screamo, garage punk, punk revival, christian punk, power pop, art-rock, college rock, dance-punk, frat rock, melodic hardcore, indie pop, mod revival, surf rock, queercore, cuddlecore, alternatívny rock, progressive rock, new wave i ďalšie.

## Najznámejší predstavitelia štýlu pop punk
### Prvá vlna (1992 – 1997)

### Druhá vlna (1997 – súčasnosť)

### Nezaradené skupiny


Kategória:Popové hudobné žánre
Kategória:Punkrockové hudobné žánre
Nefrón

**Nefrón** je základná stavebná a funkčná jednotka obličky. Skladá sa z Malphigiho telieska a siete kanálikov. Jeden nefrón má dĺžku asi 3 až 11 cm, pričom každá oblička obsahuje okolo milión nefrónov. Celková dĺžka ich kanálikov sa pohybuje okolo 10 km. 

## Malpighiho teliesko
Tvorba moču sa začína práve v Malpighiho teliesku (niekedy označované aj obličkové), uloženom v povrchovej časti kôry. Je to okrúhly útvar s priemerom asi 200 mikrometrov. Tvoria ho glomerulus (klbko vlásočníc; lat. *glomerulus*) a Bowmanov vačok (alebo puzdro; lat. *capsula glomeruli*). 

**Glomerulus** je klbko krvných vlásočníc (kapilár) v strede obličkového telieska. Krv doň privádza tenká prívodná cieva (vas afferens) a odvádza ešte tenšia odvodná cieva (vas efferens). Obaľuje ho **Bowmanov vačok**, ktorý má dva listy. Vnútorný prilieha tesne na kapiláry glomerulu, vonkajší tvorí obal telieska obličky. Vonkajší a vnútorný list od seba prechádzajú v mieste, kde do glomerulu vstupujú a vystupujú prívodná a odvodná cieva. Toto miesto sa nazýva cievny pól (polus vasculosus). 

Medzi vonkajším a vnútorným listom je úzky priestor, do ktorého sa z glomerulu dostáva ultrafiltráciou z krvi pretekajúcej cievami glomerulu veľmi riedky primárny moč. Filter je priepustný pre všetky zložky krvi, okrem krvných buniek a bielkovín s molekulovou hmotnosťou vyše 70 000 - 80 000. Tento primárny moč je teda čistá krvná plazma, len bez proteínov. 

Glomerulárny filter tvoria bunky vnútornej steny Bowmanovho vačku. Jeho základ tvorí bazálna membrána, na ktorú zo steny glomerulu priliehajú endotelové bunky krvných kapilár. Zo strany Bowmanovho puzdra sú to veľké bunky (podocyty) vnútorného listu. Ich výbežky sa navzájom tesne prepletajú.

## Obličkové kanáliky
Na opačnej strane, než ako do Malpighiho telieska vstupujú cievy, z neho vystupuje kanálik I. rádu (**proximálny tubulus**). Toto miesto sa nazýva močový pól (lat. *polus urinarius*). Prvá časť proximálneho tubulu je stočená (lat. *pars contorta*) a nachádza sa v blízkosti Malpighiho telieska. Ďalšia časť je rovná (lat. *pars recta*) a smeruje dnu do drene obličky. Na túto časť nadväzuje zúžený kanálik, ktorý sa prudko ohýba a tým tvorí **Henleho slučku** (alebo kľučku). Nasleduje rovná a stočená časť kanálika II. rádu (**distálny tubulus**). Tá znova leží v blízkosti príslušného Malpighiho telieska. 

V proximálnom a distálnom tubule, spojenými Henleho slučkou dochádza k spätnej resorpcii vody, glukózy, aminokyselín a odčerpávaniu iónov. Výsledná tekutina je koncentrátom pre telo nepotrebných a toxických látok. Nazýva sa sekundárny alebo definitívny moč.

Moč odvádza distálny kanálik, ktorý ústi do zberného kanálika (lat. *tubulus colligens*), ktorý zbiera moč z viacerých nefrónov. Zberné kanáliky sa spájajú a smerujú k vrcholu pyramídy (lat. *papilla renalis*), kde ústia do obličkových kalichov (lat. *foramina papillaria*). Odtiaľ sa moč dostáva do obličkovej panvičky a močovodov, močového mechúra a von z tela.

Kategória:Vylučovacia sústava
Rancid

**Rancid** je americká punk rocková hudobná skupina. Skupinu založili Tim Armstrong i Matt Freeman odčlenením od skupiny Operation Ivy, tvoriacej ska a punk. V skupine hrajú tiež Brett Reed a Lars Frederiksen z Lars Frederiksen and The Bastards. Hudba skupiny pozostáva z rôznych žánrov, hlavne punk, ska, reggae, country, blues.

## Členovia skupiny
* Tim Armstrong – vokalista, gitarista
* Lars Frederiksen – gitarista, vokalista
* Matt Freeman – basgitarista, vokalista
* Branden Steineckert – bubeník (od roku 2006)

### Bývalí členovia
* Brett Reed - bubeník (1991-2006)

## Diskografia
* *[[Rancid (1993)|Rancid]]* (1993)
* *[[Let's Go]]* (1994)
* *[[...And Out Come the Wolves]]* (1995)
* *[[Life Won't Wait]]* (1998)
* *[[Rancid (2000)|Rancid]]* (2000)
* *[[Indestructible]]* (2003)
* *[[B Sides and C Sides]]* (2008)
* *[[Let The Dominoes Fall]]* (2009)
* Honor Is All We Know (2014)
* Trouble Maker (2017)

## Iné projekty

## Zdroj

## Externé odkazy
* Oficiálna stránka skupiny

Kategória:Punkrockové hudobné skupiny USA
Kategória:Hudobné skupiny z 1991
Kategória:Skapunkové hudobné skupiny
Vlajka Vietnamu

thumb|Vlajka Vietnamu

**Vlajka [[Vietnam]]u** – na červenom poli vlajky je žltá päťramenná hviezda, symbolizujúca jednotu ľudu a budovanie socializmu, a jej päť cípov prestavuje vietnamských robotníkov, roľníkov, intelektuálov, mládež a vojakov. Má funkciu hviezdy červenej, ale pretože list vlajky je červený, bola pre ňu zvolená farba žltá (červená a žltá sú obľúbené farby tejto oblasti sveta). Farba listu znamená revolúciu a krv preliatu za slobodu krajiny.

Vlajka sa používala od roku 1945 v rôznych obmenách ako symbol boja proti Francúzom, ale vznikla už okolo roku 1940. Hviezda, vpísaná do kružnice o polomere rovnom pätine dĺžky listu, mala do roku 1955 plnší tvar. Odvtedy má dnešnú podobu.

## Galéria

Image:Old Flag Of Vietnam.svg|Vlajka Južného Vietnamu (1945 – 1948)
Image:Flag_of_North_Vietnam_(1945-1955).svg|Vlajka Severného Vietnamu (1945 – 1955)
Image:Flag of South Vietnam.svg|Vlajka Južného Vietnamu (1948 – 1975)
Image:FNL Flag.svg|Vlajka Južného Vietnamu – pôvodne vlajka Vietkongu (1975 – 1976)


## Iné projekty

Kategória:Štátne symboly Vietnamu
Vietnam